title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni (UE) 2016/1240 fir-rigward tad-disponiment tal-ħażniet ta’ intervent għall-iskema tad-distribuzzjoni tal-ikel lill-persuni l-aktar fil-bżonn

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 16.8.2017

               li jemenda r-Regolament ta’ Implimentazzjoni (UE) 2016/1240 fir-rigward tad-disponiment tal-ħażniet ta’ intervent għall-iskema tad-distribuzzjoni tal-ikel lill-persuni l-aktar fil-bżonn

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007
                  1
               , u b’mod partikolari l-Artikolu 20(i) tiegħu,

               Billi:

               (1)Skont l-Artikolu 16(2) tar-Regolament (UE) Nru 1308/2013, jista’ jsir disponiment tal-prodotti mixtrija permezz ta’ intervent pubbliku (“prodotti ta’ intervent”) billi jitqiegħdu għall-użu fl-iskema għad-distribuzzjoni tal-ikel lill-persuni l-iktar fil-bżonn fl-Unjoni (“l-iskema”), kif stabbilit fl-atti legali rilevanti tal-Unjoni.

               (2)L-Artikolu 23(4) tar-Regolament (UE) Nru 223/2014 tal-Parlament Ewropew u tal-Kunsill
                  2
                jipprevedi li l-ikel li jrid jitqassam lill-persuni l-aktar fil-bżonn fl-Unjoni, jista’ jinkiseb mill-użu, l-ipproċessar jew il-bejgħ tal-prodotti ta’ intervent, jekk din tkun l-għażla l-iktar favorevoli ekonomikament u ma ddewwimx bla bżonn it-twassil tal-prodotti tal-ikel.

               (3)Għalkemm ir-Regolament Delegat tal-Kummissjoni (UE) 2016/1238
                  3
                fih dispożizzjonijiet fir-rigward tal-preżentazzjoni ta’ garanzija biex titressaq offerta għad-disponiment tal-prodotti ta’ intervent skont l-iskema, ir-Regolament ta’ Implimentazzjoni tal-Kummissjoni 2016/1240
                  4
                ma jinkludix regoli dettaljati dwar il-proċeduri marbuta mal-prodotti li tqiegħdu għad-dispożizzjoni tal-iskema.

               (4)Jenħtieġ li l-Kummissjoni jkollha l-possibbiltà li tiddeċiedi li dawk il-prodotti jitqiegħdu għad-dispożizzjoni tal-iskema, jekk il-prodotti ta’ intervent u l-kundizzjonijiet prevalenti tas-suq jippermettu d-disponiment tat-tali prodotti. Għal dak l-għan, jenħtieġ li l-Kummissjoni tiffissa l-kwantità li se titqiegħed għad-dispożizzjoni u jenħtieġ li l-Istati Membri li jixtiequ jirċievu parti mill-kwantità mqiegħda għad-dispożizzjoni jippreżentaw talba.

               (5)Jenħtieġ li l-prodotti jiġu allokati proporzjonalment skont il-kwantitajiet mitluba jekk il-kwantità totali mitluba taqbeż il-kwantità totali disponibbli. Sussegwentement, id-distribuzzjoni tal-lottijiet disponibbli fost l-Istati Membri jenħtieġ li ssir skont il-kriterji li jridu jiġu ddefiniti mill-Kummissjoni rigward il-post fejn jinsabu l-prodotti.

               (6)Peress li l-prodotti ta’ intervent jistgħu jkunu ta’ natura differenti u jista’ jkollhom karatteristiċi differenti, il-mod tad-disponiment l-aktar adattat u effiċjenti għall-finijiet tal-iskema jista’ jkun differenti. Għaldaqstant, jeħtieġ li jiġu stabbiliti r-regoli proċedurali rilevanti, inklużi ċerti skadenzi.

               (7)Minbarra l-użu jew l-ipproċessar tal-prodotti, il-bejgħ permezz ta’ offerti organizzat mill-Istati Membri li ġew allokati parti mill-kwantità li tqiegħdet għad-dispożizzjoni tal-iskema, jista’ jkun għażla effiċjenti. Jenħtieġ li jiġu stabbiliti regoli speċifiċi dwar il-bejgħ permezz ta’ offerti. Sabiex jiġi evitat ir-riskju ta’ tfixkil fis-swieq rilevanti waqt il-bejgħ permezz ta’ offerti, huwa xieraq li jiġi ffissat prezz minimu li anqas minnu ma tiġi aċċettata l-ebda offerta.

               (8)Għaldaqstant, jenħtieġ li r-Regolament(UE) 2016/1240 jiġi emendat skont dan.

               (9)Il-miżuri previsti f’dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

               Artikolu 1

               Ir-Regolament ta’ Implimentazzjoni (UE) 2016/1240 huwa emendat kif ġej:

               (1)Fit-Titolu II, jiżdied il-Kapitolu IV li ġej:

               “Kapitolu IV

               Disponiment ta’ prodotti minn intervent għall-iskema għad-distribuzzjoni tal-ikel lill-persuni l-aktar fil-bżonn fl-Unjoni

               Artikolu 38a

               Prodotti minn intervent li jitqiegħdu għad-dispożizzjoni tal-iskema

               1.Permezz ta’ Regolament ta’ Implimentazzjoni adottat skont il-proċedura msemmija fl-Artikolu 229(2) tar-Regolament (UE) Nru 1308/2013, il-Kummissjoni tista’ tqiegħed prodotti ta’ intervent għad-dispożizzjoni tal-iskema għad-distribuzzjoni tal-ikel lill-persuni l-aktar fil-bzonn fl-Unjoni msemmija fl-Artikolu 16(2) ta’ dak ir-Regolament (“l-iskema”).

               2.Ir-Regolament ta’ Implimentazzjoni msemmi fil-paragrafu 1, b’mod partikolari għandu jkun fih l-informazzjoni li ġejja:

               (a)it-tip u l-kwantità tal-prodotti li jitqiegħdu għad-dispożizzjoni tal-iskema;

               (b)il-post fejn jinsabu l-prodotti li tqiegħdu għad-dispożizzjoni tal-iskema u l-kriterji għad-distribuzzjoni tal-lottijiet disponibbli fost l-Istati Membri kkonċernati abbażi tal-post fejn huma jinsabu;

               (c)il-mod kif irid isir id-disponiment tal-prodotti skont it-tieni subparagrafu tal-Artikolu 23(4) tar-Regolament (UE) Nru 223/2014 tal-Parlament Ewropew u tal-Kunsill* (użu dirett, proċessar jew bejgħ) sabiex jitqiegħdu għad-disponiżizzjoni tal-iskema b’mod li jkun l-għażla l-aktar favorevoli ekonomikament meta jitqiesu n-natura u l-karatteristiċi tal-prodotti;

               (d)fejn il-prodotti jridu jinbiegħuskont l-Artikolu 38(b) ta’ dan ir-Regolament, il-livell tal-garanzija li trid tiġi ppreżentata skont l-Artikoli 4(a) tar-Regolament Delegat (UE) 2016/1238 u l-prezz li inqas minnu l-prodotti ma għandhomx jinbiegħu.

               3.L-Istati Membri interessati li jkollhom allokati parti mill-kwantità jew il-kwantità kollha msemmija fil-punt (a) tal-paragrafu 2, għandhom jippreżentaw talba lill-Kummissjoni fi żmien 10 ijiem tax-xogħol wara l-pubblikazzjoni tar-Regolament ta’ Implimentazzjoni msemmija fil-paragrafu 1. Dik it-talba għandha tispeċifika t-tip u l-kwantità (espressi f’tunnellati) tal-prodott mitlub. Il-kwantità mitluba minn Stat Membru ma għandhiex taqbeż il-kwantità msemmija fil-punt (a) tal-paragrafu 2.

               4.Fi żmien 20 jum tax-xogħol wara l-pubblikazzjoni tar-Regolament ta’ Implimentazzjoni msemmi fil-paragrafu 1, il-Kummissjoni għandha tadotta Regolament ta’ Implimentazzjoni mingħajr ma tapplika l-proċedura msemmija fl-Artikolu 229(2) jew (3) tar-Regolament (UE) Nru 1308/2013 li permezz tiegħu:

               (a)talloka kwantità lil kull Stat Membru li kien ippreżenta talba;

               (b) tispeċifika l-post fejn jinsabu l-lottijiet disponibbli kif imqassma lill-Istati Membri kkonċernati skont il-kriterji msemmija fil-punt (b) tal-paragrafu 2.

               Għall-finijiet tal-punt (a) tal-ewwel subparagrafu, meta l-kwantità totali mitluba mill-Istati Membri taqbeż il-kwantità msemmija fil-punt (a) tal-paragrafu 2, l-Istati Membri għandhom jiġu allokati kwantità proporzjonalment skont il-kwantità mitluba minnhom.

               5. Meta l-kwantità allokata lil Stat Membru hija inqas minn 50 % tal-kwantità mitluba, l-Istat Membru jista’ jirrinunzja l-kwantità allokata lilu billi jinforma lill-Kummissjoni bid-deċiżjoni tiegħu sa 10 ijiem tax-xogħol wara l-pubblikazzjoni tar-Regolament ta’ Implimentazzjoni li permezz tiegħu l-prodotti ġew allokati. Dawk il-prodotti ma għandhomx jibqgħu disponibbli għall-iskema skont dak ir-Regolament ta’ Implimentazzjoni speċifiku.

               Artikolu 38b

               Bejgħ ta’ prodotti ta’ intervent li tqiegħdu għad-dispożizzjoni tal-iskema

               1.Meta r-Regolament ta’ Implimentazzjoni msemmi fl-Artikolu 38(1) jipprevedi li jrid isir disponiment tal-prodotti li tqiegħdu għad-dispożizzjoni tal-iskema permezz ta’ bejgħ, għandhom japplikaw il-paragrafi 2 sa 7 ta’ dan l-Artikolu.

               2.Fi żmien 40 jum tax-xogħol wara l-pubblikazzjoni tar-Regolament ta’ Implimentazzjoni li permezz tiegħu l-prodotti ġew allokati, l-aġenzija tal-pagamenti tal-Istat Membru li ġie allokat il-prodotti skont l-Artikolu 38a(4) għandha tiftaħ proċedura ta’ offerti għall-bejgħ tal-prodotti.

               Meta Stat Membru jkun ġie allokat il-prodotti miżmuma minn aġenzija tal-pagamenti ta’ Stat Membru ieħor, fi żmien 10 ijiem tax-xogħol wara l-pubblikazzjoni tar-Regolament ta’ Implimentazzjoni li permezz tiegħu jkunu ġew allokati l-prodotti, l-aġenzija tal-pagamenti li tkun qed iżżomm il-prodotti għandha tagħti l-informazzjoni msemmija fl-Artikolu 29(2)(d) sa (g) lill-aġenzija tal-pagamenti li qed tbigħ il-prodotti.

               3.Meta l-aġenzija tal-pagamenti ta’ Stat Membru li ġie allokat prodotti miżmuma minn aġenzija tal-pagamenti ta’ Stat Membru ieħor, tbigħ parti minn dawk il-prodotti jew il-prodotti kollha, l-aġenzija tal-pagamenti li tkun qed tbigħ il-prodotti għandha tħallas il-valur kontabilistiku lill-aġenzija tal-pagamenti li tkun qed iżżommhom, kif imsemmi fl-Artikolu 16(2) tar-Regolament Nru 1308/2013. Dak il-pagament għandu jsir fi żmien erbat ijiem tax-xogħol wara li jiġi riċevut il-pagament minn operatur bl-ammont li jikkorrispondi mal-offerta tiegħu. L-aġenzija tal-pagamenti li tkun qed iżżomm il-prodotti għandha toħroġ ordni ta’ tneħħija msemmija fl-Artikolu 37 ta’ dan ir-Regolament, fi żmien ħamest ijiem tax-xogħol wara li jkun irċieva l-pagament mill-aġenzija tal-pagamenti li tkun qed tbigħ il-prodotti.

               4.Fi żmien 10 ijiem tax-xogħol wara li tkun irċeviet il-pagament mill-operatur bl-ammont li jikkorrispondi għall-offerta tiegħu, l-aġenzija tal-pagamenti li tkun qed tbigħ il-prodotti għandha tibgħat id-differenza bejn il-prezz tal-bejgħ u l-valur kontabilistiku tal-prodott, multiplikat bil-kwantità mibjugħa, lill-korp li l-Kummissjoni tibgħatlu l-pagamenti skont ir-Regolament (UE) Nru 223/2014. L-ammont trasferit għandu jintuża għall-finanzjament tax-xiri u d-distribuzzjoni tal-ikel lill-persuni l-aktar fil-bżonn, flimkien mar-riżorsi diġà disponibbli fil-programm operattiv.

               5.Kwalunkwe spiża amministrativa marbuta mal-bejgħ tal-prodotti għanda titħallas mill-aġenzija tal-pagamenti li tkun qed tbigħ il-prodotti.

               6.Il-Kapitolu II tar-Regolament Delegat (UE) 2016/1238 u l-Kapitolu III tat-Titolu II ta’ dan ir-Regolament, bl-eċċezzjoni tal-Artikolu 28(2), l-Artikolu 29(2)(b), l-Artikolu 30(1)(a) u (e), l-Artikolu 31, 32(2), it-tieni subparagrafu tal-Artikolu 33(2) u l-Artikolu 36 ta’ dan ir-Regolament, għandhom japplikaw għal proċedura ta’ offerti miftuħa minn aġenżija tal-pagamenti skont il-paragrafu 2 ta’ dan l-Artkolu. L-Artikoli 32(1) u 33(3) għandhom japplikaw mutatis mutandis għal deċiżjoni rispettiva ta’ Stat Membru. Għall-finijiet tal-Artikolu 30(1)(g), l-ammont tal-garanzija previst fir-Regolament ta’ Implimentazzjoni li jiftaħ il-bejgħ, għandu jinftiehem bħala l-ammont tal-garanzija previst fir-Regolament ta’ Implimentazzjoni msemmi fl-Artikolu 38a(1).

               7.Meta l-prodotti kollha jew parti minnhom allokati lil Stat Membru ma jinbigħux fi żmien ħames xhur wara l-pubblikazzjoni tar-Regolament ta’ Implimentazzjoni li permezz tiegħu ġew allokati l-prodotti, dawk il-prodotti ma għandhomx jibqgħu disponibbli skont dak ir-Regolament ta’ Implimentazzjoni speċifku.

               ---------------

                  * Ir-Regolament (UE) Nru 223/2014 tal-Parlament Ewropew u tal-Kunsill tal-11 ta’ Marzu 2014 dwar il-Fond għal Għajnuna Ewropea għall-Persuni l-Aktar fil-Bżonn (ĠU L 72, 12.3.2014, p. 1).”

               (2)Fl-Artikolu 65(1)(d), il-punt (ii) jinbidel b’dan li ġej:

               “(ii) informazzjoni marbuta mad-disponimenti għall-iskema għad-distribuzzjoni tal-ikel lill-persuni l-aktar fil-bżonn, inkluż l-ammont ikkonċernat (id-differenza bejn il-prezz tal-bejgħ u l-valur kontabilistiku) u l-waqt meta dak l-ammont jintbagħat lill-korp li l-Kummissjoni tibgħatlu l-pagamenti skont ir-Regolament (UE) Nru 223/2014, f’konformità mal-Artikolu 38b (4) ta’ dan ir-Regolament.”

               Artikolu 2

               Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmula fi Brussell, 16.8.2017

                     Għall-Kummissjoni

                     Il-President
                     Jean-Claude JUNCKER

                     (1)
                  ĠU L 347, 20.12.2013, p. 671.

                     (2)
                  Ir-Regolament (UE) Nru 223/2014 tal-Parlament Ewropew u tal-Kunsill tal-11 ta’ Marzu 2014 dwar il-Fond għal Għajnuna Ewropea għall-Persuni l-Aktar fil-Bżonn (ĠU L 72, 12.3.2014, p. 1).

                     (3)
                  Ir-Regolament Delegat tal-Kummissjoni (UE) 2016/1238 tat-18 ta’ Mejju 2016 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-intervent pubbliku u l-għajnuna għall-ħżin privat (ĠU L 206, 30.7.2016, p. 15).

                     (4)
                  Ir-Regolament ta’ Implimentazzjoni tal-Kummissjoni (UE) 2016/1240 tat-18 ta’ Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward ta’ intervent pubbliku u ta’ għajnuna għall-ħżin privat (ĠU L 206, 30.7.2016, p. 71).


title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jispeċifika l-formati tekniċi għar-rappurtar mill-Istati Membri skont ir-Regolament (UE) Nru 1143/2014 tal-Parlament Ewropew u tal-Kunsill

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 10.8.2017

               li jispeċifika l-formati tekniċi għar-rappurtar mill-Istati Membri skont ir-Regolament (UE) Nru 1143/2014 tal-Parlament Ewropew u tal-Kunsill

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament (UE) Nru 1143/2014 tal-Parlament Ewropew u tal-Kunsill tat-22 ta’ Ottubru 2014 dwar il-prevenzjoni u l-ġestjoni tal-introduzzjoni u t-tixrid ta’ speċijiet aljeni invażivi
                  1
               , u b’mod partikulari l-Artikolu 24(4) tiegħu,

               Billi:

               (1)Ir-Regolament (UE) Nru 1143/2014 jipprevedi li l-Kummissjoni għandha tispeċifika l-formati tekniċi għar-rappurtar biex tissimplifika u tirrazzjonalizza l-obbligi tar-rappurtar għall-Istati Membri fir-rigward tal-informazzjoni skont l-Artikolu 24(1) tiegħu.

               (2)Għal dan il-għan, dan ir-Regolament ta’ Implimentazzjoni jillimita r-rappurtar tat-testi liberi, jiffaċilita l-ġbir tad-dejta biex minnha jinħarġu l-indikaturi ewlenin u jiffavorixxi r-referenzi għall-informazzjoni li tkun diġà disponibbli għall-pubbliku inġenerali fil-livell nazzjonali, filwaqt li juża l-benefiċċji tal-applikazzjoni tad-Direttiva 2007/2/KE tal-Parlament Ewropew u tal-Kunsill
                  2
                għad-dejta ġeografika u jiżgura l-koerenza ma’ politiki relatati bħal dawk mogħtija, pereżempju, fid-Direttivi 2000/60/KE
                  3
               , 2008/56/KE
                  4
                u 2009/147/KE
                  5
                tal-Parlament Ewropew u tal-Kunsill u fid-Direttiva tal-Kunsill 92/43/KEE
                  6
               .

               (3)Skont id-Direttiva 2007/2/KE, l-awtoritajiet pubbliċi fl-Istati Membri għandhom iqiegħdu għad-dispożizzjoni s-settijiet tad-dejta ġeografika skont ir-regoli ta’ implimentazzjoni dwar il-metadejta, dwar is-servizzi tan-netwerks u dwar l-interoperabbiltà tas-settijiet tad-dejta u tas-servizzi ġeografiċi stabbiliti fir-Regolament tal-Kummissjoni (UE) Nru 1089/2010
                  7
               , inklużi d-dispożizzjonijiet tat-Taqsima 18 tal-Anness IV ta’ dak ir-Regolament (imsejħa “Distribuzzjoni tal-ispeċi (Species Distribution)”).

               (4)Il-miżuri previsti f’dan ir-Regolament huma skont l-opinjoni tal-Kumitat dwar l-Ispeċijiet Aljeni Invażivi,

               ADOTTAT DAN IR-REGOLAMENT:

               Artikolu 1

               Il-formati tekniċi li l-Istati Membri għandhom jużaw biex jibagħtu l-informazzjoni skont l-Artikolu 24(1) tar-Regolament (UE) Nru 1143/2014 lill-Kummissjoni huma stabbiliti fl-Anness ta’ dan ir-Regolament.

               Artikolu 2

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmula fi Brussell, 10.8.2017

                     Għall-Kummissjoni

                     Il-President
                     Jean-Claude JUNCKER

                     (1)
                  ĠU L 317, 4.11.2014, p. 35.

                     (2)
                  Id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (Inspire) (ĠU L 108, 25.4.2007, p. 1).

                     (3)
                  Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).

                     (4)
                  Id-Direttiva 2008/56/KE tal-Parlament Ewropew u tal-Kunsill tas-17 ta’ Ġunju 2008 li tistabbilixxi Qafas għal Azzjoni Komunitarja fil-qasam tal-Politika tal-Ambjent Marin (Direttiva Kwadru dwar l-Istrateġija Marina) (ĠU L 164, 25.6.2008, p. 19).

                     (5)
                  Id-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi (ĠU L 20, 26.1.2010, p. 7).

                     (6)
                  Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (ĠU L 206, 22.7.1992, p. 7).

                     (7)
                  Ir-Regolament tal-Kummissjoni (UE) Nru 1089/2010 tat-23 ta’ Novembru 2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-interoperabbiltà tas-settijiet ta’ dejta u s-servizzi ġeografiċi (ĠU L 323, 8.12.2010, p. 11).

    ---documentbreak---

               Il-formati tekniċi li l-Istati Membri għandhom jużaw biex jibagħtu l-informazzjoni skont l-Artikolu 24(1) tar-Regolament (UE) Nru 1143/2014 dwar il-prevenzjoni u l-ġestjoni tal-introduzzjoni ta’ speċijiet aljeni invażivi lill-Kummissjoni

                        INFORMAZZJONI MIBGĦUTA B’APPLIKAZZJONI

                        TAL-ARTIKOLU 24(1) TAR-REGOLAMENT (UE) NRU 1143/2014

                        Stat Membru

                        Perjodu tar-rappurtar

                        IT-TAQSIMA A

                        L-informazzjoni li għandha tintbagħat dwar kull waħda mill-ispeċijiet aljeni invażivi li huma sors ta’ tħassib għall-Unjoni u dwar kull waħda mill-ispeċijiet aljeni invażivi li huma sors ta’ tħassib reġjonali li huma soġġetti għall-miżuri kif previst fl-Artikolu 11(2) tar-Regolament (UE) Nru 1143/2014

                        Informazzjoni dwar l-ispeċi, dwar id-distribuzzjoni tagħha u dwar ix-xejriet tar-riproduzzjoni u tat-tixrid tagħha

                        1.

                        L-isem xjentifiku tal-ispeċi

                        2.

                        L-isem komuni tal-ispeċi (informazzjoni mhix obbligatorja)

                        3.

                        L-ispeċi tinsab fit-territorju tal-Istat Membru?

                        Iva

                        □

                        4.

                        Le

                        □

                        5.

                        Bħalissa dan mhux magħruf

                        □

                        6.

                        Informazzjoni dwar id-distribuzzjoni tal-ispeċi li tinkludi l-informazzjoni

                        dwar ix-xejriet tar-riproduzzjoni u tat-tixrid tagħha (din l-informazzjoni għandha tingħata biss jekk weġibt “Iva” għall-mistoqsija 3 t’hawn fuq)

                        7.

                        Informazzjoni addizzjonali (informazzjoni mhix obbligatorja)

                        Informazzjoni dwar il-permessi li nħarġu għal din l-ispeċi
                        Din l-informazzjoni għandha tingħata biss għall-ispeċijiet aljeni invażivi li huma sors ta’ tħassib għall-Unjoni

                        8.

                        Matul il-perjodu tar-rappurtar inħarġu xi permessi għal din l-ispeċi?

                        Iva

                        □

                        Le

                        □

                        9.

                        L-informazzjoni t’hawn taħt għandha tingħata biss jekk weġibt “Iva” għall-mistoqsija 6 t’hawn fuq

                        Is-sena kalendarja

                        kkonċernata

                        10.

                        L-għan tal-permess

                        L-għadd ta’ permessi li nħarġu

                        L-għadd jew il-volum kollu tal-eżemplari permessi li jikkorrispondu mal-permessi li nħarġu

                        11.

                        Permessi għar-riċerka

                        12.

                        Permessi għall-konservazzjoni ex situ

                        13.

                        Permessi għall-produzzjoni xjentifika u għall-użu mediċinali sussegwenti għall-avvanz tas-saħħa tal-bniedem

                        14.

                        Permessi għal attivitajiet oħrajn maħruġin wara li l-Kummissjoni tkun tat l-approvazzjoni tagħha għalihom (l-Artikolu 9 tar-Regolament (UE) Nru 1143/2014)

                        15.

                        Informazzjoni addizzjonali (informazzjoni mhix obbligatorja)

                        Informazzjoni dwar l-ispezzjonijiet

                        Din l-informazzjoni għandha tingħata biss għall-ispeċijiet aljeni invażivi li huma sors ta’ tħassib għall-Unjoni u jekk weġibt “Iva” għall-mistoqsija 6 t’hawn fuq

                        16.

                        Is-sena kalendarja

                        kkonċernata

                        17.

                        L-għan tal-permess

                        L-għadd ta’ stabbilimenti li ġew spezzjonati

                        L-għadd jew il-volum tal-eżemplari permessi li jikkorrispondu mal-permessi li għandhom l-istabbilimenti li ġew spezzjonati

                        L-għadd ta’ stabbilimenti li ġew spezzjonati li tqiesu li mhumiex konformi mal-kundizzjonijiet stabbiliti fil-permessi

                        L-għadd jew il-volum tal-eżemplari permessi li jikkorrispondu mal-permessi li għandhom l-istabbilimenti li ġew spezzjonati li tqiesu li mhumiex konformi mal-kundizzjonijiet stabbiliti fil-permessi

                        18.

                        Permessi għar-riċerka

                        19.

                        Permessi għall-konservazzjoni ex situ

                        20.

                        Permessi għall-produzzjoni xjentifika u għall-użu mediċinali sussegwenti għall-avvanz tas-saħħa tal-bniedem

                        21.

                        Permessi għal attivitajiet oħrajn maħruġin wara li l-Kummissjoni tkun tat l-approvazzjoni tagħha għalihom (l-Artikolu 9 tar-Regolament (UE) Nru 1143/2014)

                        22.

                        Informazzjoni addizzjonali (informazzjoni mhix obbligatorja)

                        Informazzjoni dwar il-miżuri ta’ qerda rapida li ttieħdu għal din l-ispeċi

                         (l-Artikolu 17 tar-Regolament (UE) Nru 1143/2014)

                        23.

                        Ittieħdu miżuri ta’ qerda rapida għall-ispeċi matul il-perjodu tar-rappurtar?

                        Iva

                        □

                        24.

                        Le

                        □

                        25.

                        L-informazzjoni t’hawn taħt għandha tingħata biss jekk weġibt “Iva” għall-mistoqsija 11 t’hawn fuq

                        Miżuri

                        Data tal-bidu

                        26.

                        It-tul ta’ żmien stmat tal-miżuri jew id-data meta dawn waqfu

                        jiġu applikati

                        27.

                        Il-parti mit-territorju

                        28.

                        Ir-reġjuni bijoġeografiċi

                        29.

                        Is-sottounitajiet tal-baċir tax-xmara

                        30.

                        Is-sottoreġjuni marini

                        31.

                        Il-metodi użati

                        Metodi mekkaniċi jew fiżiċi

                        □

                        32.

                        Metodi kimiċi

                        □

                        33.

                        Metodi bijoloġiċi

                        □

                        34.

                        Metodi oħrajn

                        □

                        35.

                        L-effettività tal-miżuri

                        L-ispeċi nqerdet

                        □

                        36.

                        Il-popolazzjoni tal-ispeċi qed tonqos

                        □

                        37.

                        Il-popolazzjoni tal-ispeċi hija stabbli

                        □

                        38.

                        Il-popolazzjoni tal-ispeċi għadha qed tiżdied

                        □

                        39.

                        Mhux ċar b’liema mod qed tiżviluppa l-popolazzjoni tal-ispeċi

                        □

                        40.

                        L-ispeċijiet mhux fil-mira li ntlaqtu mill-miżuri

                        L-impatt fuq kull speċi

                        41.

                        42.

                        43.

                        Informazzjoni addizzjonali (informazzjoni mhix obbligatorja)

                        Informazzjoni dwar il-miżuri ta’ ġestjoni li ttieħdu għal din l-ispeċi

                         (l-Artikolu 19 tar-Regolament (UE) Nru 1143/2014)

                        44.

                        Ittieħdu miżuri ta’ ġestjoni għall-ispeċi matul il-perjodu tar-rappurtar?

                        Iva

                        □

                        45.

                        Le

                        □

                        46.

                        L-informazzjoni t’hawn taħt għandha tingħata biss jekk weġibt “Iva” għall-mistoqsija 14 t’hawn fuq

                        Miżuri

                        Data tal-bidu

                        47.

                        It-tul ta’ żmien stmat tal-miżuri jew id-data meta dawn waqfu

                        jiġu applikati

                        48.

                        L-għan tal-miżuri

                        Il-qerda tal-ispeċi

                        □

                        49.

                        Il-kontroll tal-popolazzjoni tal-ispeċi

                        □

                        50.

                        Il-konteniment tal-popolazzjoni tal-ispeċi

                        □

                        51.

                        Il-parti mit-territorju

                        52.

                        Ir-reġjuni bijoġeografiċi

                        53.

                        Is-sottounitajiet tal-baċir tax-xmara

                        54.

                        Is-sottoreġjuni marini

                        55.

                        Il-metodi użati

                        Metodi mekkaniċi jew fiżiċi

                        □

                        56.

                        Metodi kimiċi

                        □

                        57.

                        Metodi bijoloġiċi

                        □

                        58.

                        Metodi oħrajn

                        □

                        59.

                        L-effettività tal-miżuri

                        L-ispeċi nqerdet

                        □

                        60.

                        Il-popolazzjoni tal-ispeċi qed tonqos

                        □

                        61.

                        Il-popolazzjoni tal-ispeċi hija stabbli

                        □

                        62.

                        Il-popolazzjoni tal-ispeċi għadha qed tiżdied

                        □

                        63.

                        Mhux ċar b’liema mod qed tiżviluppa l-popolazzjoni tal-ispeċi

                        □

                        64.

                        L-ispeċijiet mhux fil-mira li ntlaqtu mill-miżuri

                        L-impatt fuq kull speċi

                        65.

                        66.

                        67.

                        Informazzjoni addizzjonali (informazzjoni mhix obbligatorja)

                        Informazzjoni dwar l-impatt ta’ din l-ispeċi

                         (informazzjoni mhix obbligatorja)

                        68.

                        Kummenti dwar l-impatt tal-ispeċi matul il-perjodu tar-rappurtar

                        IT-TAQSIMA B

                        L-informazzjoni li għandha tintbagħat għal kull waħda mill-ispeċijiet aljeni invażivi li huma sors ta’ tħassib għall-Istat Membru

                        1.

                        L-Istat Membru stabbilixxa lista nazzjonali ta’ speċijiet aljeni invażivi li huma sors ta’ tħassib għalih?

                        Jekk iva, wieġeb il-mistoqsijiet 2 sa 5 t’hawn taħt għal kull speċi mniżżla f’dik il-lista.

                        Iva

                        □

                        2.

                        Le

                        □

                        3.

                        L-isem xjentifiku tal-ispeċi

                        4.

                        L-isem komuni tal-ispeċi (informazzjoni mhix obbligatorja)

                        5.

                        L-ispeċi tinsab fit-territorju tal-Istat Membru?

                        Iva

                        □

                        6.

                        Le

                        □

                        7.

                        Bħalissa dan mhux magħruf

                        □

                        8.

                        Informazzjoni dwar id-distribuzzjoni tal-ispeċi li tinkludi l-informazzjoni

                        dwar ix-xejriet tar-riproduzzjoni u tat-tixrid tagħha (din l-informazzjoni għandha tingħata biss jekk weġibt “Iva” għall-mistoqsija 4 t’hawn fuq u mhix obbligatorja)

                        9.

                        Il-miżuri applikati fit-territorju tal-Istat Membru b’rabta mal-ispeċi

                        10.

                        Restrizzjoni fuq l-introduzzjoni b’mod intenzjonat fit-territorju

                        □

                        11.

                        Restrizzjoni fuq iż-żamma b’mod intenzjonat, inkluż f’faċilità kkonfinata

                        □

                        12.

                        Restrizzjoni fuq it-trobbija b’mod intenzjonat, inkluż f’faċilità kkonfinata

                        □

                        13.

                        Restrizzjoni fuq it-trasport b’mod intenzjonat, bl-eċċezzjoni tat-trasport fil-kuntest tal-qerda

                        □

                        14.

                        Restrizzjoni fuq it-tqegħid b’mod intenzjonat fis-suq

                        □

                        15.

                        Restrizzjoni fuq l-użu jew l-iskambju b’mod intenzjonat

                        □

                        16.

                        Restrizzjoni fuq il-fatt li l-ispeċi titħalla tirriproduċi, tikber jew tiġi kkultivata, inkluż f’faċilità kkonfinata

                        □

                        17.

                        Restrizzjoni fuq ir-rilaxx b’mod intenzjonat fl-ambjent

                        □

                        18.

                        Derogi previsti fis-sistema ta’ permessi skont l-Artikolu 8

                        □

                        19.

                        Miżuri ttrattati fil-pjanijiet ta’ azzjoni skont l-Artikolu 13

                        □

                        20.

                        Miżuri koperti mis-sistema ta’ sorveljanza skont l-Artikolu 14

                        □

                        21.

                        Kontrolli uffiċjali għall-prevenzjoni tal-introduzzjoni intenzjonata

                        □

                        22.

                        Sistema ta’ identifikazzjoni bikrija tal-ispeċi

                        □

                        23.

                        Qerda rapida tal-ispeċi wara identifikazzjoni bikrija

                        □

                        24.

                        Miżuri ta’ ġestjoni għall-ispeċi jekk din tkun inxterdet ħafna

                        □

                        25.

                        Miżuri ta’ restawr

                        □

                        26.

                        Informazzjoni addizzjonali (informazzjoni mhix obbligatorja)

                        IT-TAQSIMA Ċ

                        Informazzjoni orizzontali

                        1.

                        Link għas-sit web fejn tista’ ssib, fuq l-internet, l-informazzjoni dwar il-permessi li nħarġu kif meħtieġ skont l-Artikolu 8(7) tar-Regolament (UE) Nru 1143/2014

                        2.

                        Il-pjanijiet ta’ azzjoni msemmijin fl-Artikolu 13(2) tar-Regolament (UE) Nru 1143/2014

                        3.

                        Id-direzzjonijiet prijoritarji indirizzati

                        L-ispeċijiet koperti

                        4.

                        5.

                        6.

                        Deskrizzjoni tas-sistema ta’ sorveljanza skont

                        l-Artikolu 14 tar-Regolament (UE) Nru 1143/2014

                        7.

                        Deskrizzjoni tas-sistema ta’ kontrolli uffiċjali skont

                        l-Artikolu 15 tar-Regolament (UE) Nru 1143/2014

                        8.

                        Deskrizzjoni tal-miżuri li ttieħdu biex il-pubbliku jkun infurmat

                        9.

                        L-ispejjeż tal-miżuri li ttieħdu biex jintlaħqu l-obbligi

                        tar-Regolament (UE) Nru 1143/2014

                        10.

                        Informazzjoni addizzjonali (informazzjoni mhix obbligatorja)

               Struzzjonijiet biex tinġabar l-informazzjoni li għandha tintbagħat

               L-Istati Membri għandhom jibagħtu l-informazzjoni dwar il-mistoqsijiet kollha, ħlief fejn dik l-informazzjoni tkun immarkata bħala “informazzjoni mhix obbligatorja”.

               IT-TAQSIMA A

               Il-mistoqsijiet kollha tat-Taqsima A għandhom jitwieġbu għal kull waħda mill-ispeċijiet aljeni invażivi mniżżlin fil-lista tal-Unjoni msemmija fl-Artikolu 4(1) tar-Regolament (UE) Nru 1143/2014 li tkun fis-seħħ fi tmiem l-aħħar sena kalendarja li jkopri r-rapport.

               Għal kull waħda mill-ispeċijiet aljeni invażivi li huma sors ta’ tħassib reġjonali li għaliha jkun daħal fis-seħħ att ta’ implimentazzjoni skont l-Artikolu 11(2) tar-Regolament (UE) Nru 1143/2014 sa dik id-data, għandhom jitwieġbu biss il-mistoqsijiet 1 sa 5 u 11 sa 17.

               Il-mistoqsija 1

               Agħti l-isem xjentifiku tal-ispeċi.

               Il-mistoqsija 2

               Informazzjoni mhix obbligatorja: Agħti l-isem komuni tal-ispeċi bil-lingwa nazzjonali.

               Il-mistoqsija 3

               Għid jekk l-ispeċi titqiesx li tinsab fit-territorju tal-Istat Membru (ħlief l-iktar reġjuni mbiegħda, fejn dan ikun japplika).

               Il-mistoqsija 4

               Jekk weġibt “Iva” għall-mistoqsija 3, ibgħat fajl bid-dejta dwar id-distribuzzjoni tal-ispeċi filwaqt li tapplika d-Direttiva 2007/2/KE. F’dak il-fajl għandhom jintużaw it-tipi ta’ oġġetti ġeografiċi ddefiniti fit-Taqsima 18 tal-Anness IV tar-Regolament tal-Kummissjoni (UE) Nru 1089/2010 li jimplimenta ’l dik id-Direttiva (imsejħa “Distribuzzjoni tal-ispeċi (Species Distribution)”). L-informazzjoni dwar ix-xejriet tar-riproduzzjoni u tat-tixrid għandha tingħata billi jintużaw il-listi x-xierqa tal-kodiċijiet.

               Il-mistoqsija 5

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġibiet li tajt għall-mistoqsijiet 1 sa 4.

               Il-mistoqsija 6

               Għid jekk inħarġux permessi għall-ispeċi kif imsemmi fl-Artikolu 8(2) u/jew fl-Artikolu 9(6) tar-Regolament (UE) Nru 1143/2014 matul il-perjodu tar-rappurtar.

               Il-mistoqsija 7

               Din il-mistoqsija għandha titwieġeb biss jekk weġibt “Iva” għall-mistoqsija 6.

               Għal kull sena kalendarja li jkopri r-rapport, agħti l-għadd ta’ permessi msemmijin fl-Artikolu 8 tar-Regolament (UE) Nru 1143/2014 għal kull kategorija ta’ għan, kif ukoll l-għadd jew il-volum kollu korrispondenti tal-eżemplari li jkopru dawn il-permessi, fosthom l-unità tal-kejl (l-għadd ta’ eżemplari, il-kilogrammi ta’ żerriegħa, eċċ.).

               Il-mistoqsija 8

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġibiet li tajt għall-mistoqsijiet 6 u 7.

               Il-mistoqsija 9

               Għal kull sena kalendarja li jkopri r-rapport, agħti t-tabella mimlija bl-informazzjoni dwar l-ispezzjonijiet meħtieġa skont l-Artikolu 8(8) tar-Regolament (UE) Nru 1143/2014.

               Il-mistoqsija 10

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġiba li tajt għall-mistoqsija 9. B’mod partikulari, spjega fid-dettall għaliex ma saret l-ebda spezzjoni, kif ukoll kull azzjoni li hija ppjanata.

               Il-mistoqsija 12

               L-informazzjoni tista’ tingħata billi l-popolazzjonijiet differenti tal-ispeċi li jkunu indirizzati permezz tal-istess miżuri ta’ qerda rapida jitpoġġew fi grupp wieħed skont l-Artikolu 17 tar-Regolament (UE) Nru 1143/2014. Jekk il-miżuri differenti jindirizzaw popolazzjonijiet differenti, l-informazzjoni trid tingħata għal kull waħda minn dawk il-popolazzjonijiet.

               –Agħti d-data tal-bidu tal-miżuri.

               –Agħti t-tul ta’ żmien stmat tal-miżuri jew id-data meta dawn waqfu jiġu applikati fir-realtà jekk dawn ikunu twaqqfu waqt il-perjodu tar-rappurtar.

               –Għid f’liema parti tat-territorju tal-Istat Membru qed jiġu implimentati l-miżuri (f’liema reġjun jew f’liema unità amministrattiva rilevanti oħra qed isir dan).

               –Indika r-reġjuni bijoġeografiċi f’din il-parti tat-territorju skont id-dispożizzjonijiet tad-Direttiva tal-Kunsill 92/43/KEE
                  1
               .

               –Jekk inhu rilevanti, għid liem’huma s-sottounitajiet tal-baċir tax-xmara li fihom qed jiġu applikati l-miżuri skont id-dispożizzjonijiet tad-Direttiva 2000/60/KE
                  2
               .

               –Jekk inhu rilevanti, għid liem’huma s-sottoreġjuni marini li fihom qed jiġu applikati l-miżuri skont id-dispożizzjonijiet tad-Direttiva 2008/56/KE
                  3
               .

               –Agħti l-ismijiet xjentifiċi tal-ispeċijiet mhux fil-mira li ntlaqtu ħażin mill-miżuri.

               –Għal kull waħda mill-ispeċijiet mhux fil-mira li ntlaqtu mill-miżuri, għid x’tip ta’ impatt negattiv kien hemm fuqha. Dan jista’ jkun impatt dirett (pereżempju l-qbid mhux intenzjonat tal-ispeċi mhux fil-mira) jew impatt indirett (pereżempju l-impatt fuq speċi mhux fil-mira li tiekol speċi fil-mira li tkun ġiet ivvalenata). Jekk l-impatti negattivi li jkunu ġew innutati jkunu jaffettwaw grupp tassonomiku, din l-informazzjoni tista’ tingħata għall-grupp minflok għal kull speċi.

               Il-mistoqsija 13

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġibiet li tajt għall-mistoqsijiet 11 u 12. B’mod partikulari, spjega fid-dettall għaliex ma ttieħdet l-ebda miżura, kif ukoll kull azzjoni li hija ppjanata.

               Il-mistoqsija 15

               L-informazzjoni tista’ tingħata billi l-popolazzjonijiet differenti tal-ispeċi li jkunu indirizzati permezz tal-istess miżuri ta’ ġestjoni jitpoġġew fi grupp wieħed skont l-Artikolu 19 tar-Regolament (UE) Nru 1143/2014. Jekk il-miżuri differenti jindirizzaw popolazzjonijiet differenti, l-informazzjoni trid tingħata għal kull waħda minn dawk il-popolazzjonijiet.

               –Agħti d-data tal-bidu tal-miżuri.

               –Agħti t-tul ta’ żmien stmat tal-miżuri jew id-data meta dawn waqfu jiġu applikati fir-realtà jekk dawn ikunu twaqqfu waqt il-perjodu tar-rappurtar.

               –Għid x’inhu l-għan tal-miżuri ta’ ġestjoni.

               –Għid f’liema parti tat-territorju tal-Istat Membru qed jiġu implimentati l-miżuri (f’liema reġjun jew f’liema unità amministrattiva rilevanti oħra qed isir dan).

               –Indika r-reġjuni bijoġeografiċi f’din il-parti tat-territorju skont id-dispożizzjonijiet tad-Direttiva tal-Kunsill 92/43/KEE.

               –Jekk inhu rilevanti, għid liem’huma s-sottounitajiet tal-baċir tax-xmara li fihom qed jiġu applikati l-miżuri skont id-dispożizzjonijiet tad-Direttiva 2000/60/KE.

               –Jekk inhu rilevanti, għid liem’huma s-sottoreġjuni marini li fihom qed jiġu applikati l-miżuri skont id-dispożizzjonijiet tad-Direttiva 2008/56/KE.

               –Agħti l-ismijiet xjentifiċi tal-ispeċijiet mhux fil-mira li ntlaqtu ħażin mill-miżuri.

               –Għal kull waħda mill-ispeċijiet mhux fil-mira li ntlaqtu mill-miżuri, għid x’tip ta’ impatt negattiv kien hemm fuqha. Dan jista’ jkun impatt dirett (pereżempju l-qbid mhux intenzjonat tal-ispeċi mhux fil-mira) jew impatt indirett (pereżempju l-impatt fuq speċi mhux fil-mira li tiekol speċi fil-mira li tkun ġiet ivvalenata). Jekk l-impatti negattivi li jkunu ġew innutati jkunu jaffettwaw grupp tassonomiku, din l-informazzjoni tista’ tingħata għall-grupp minflok għal kull speċi.

               Il-mistoqsija 16

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġibiet li tajt għall-mistoqsijiet 14 u 15. B’mod partikulari, spjega fid-dettall għaliex ma ttieħdet l-ebda miżura, kif ukoll kull azzjoni li hija ppjanata.

               Il-mistoqsija 17

               Informazzjoni mhix obbligatorja: Agħti informazzjoni dwar l-impatt tal-ispeċi fuq il-bijodiversità u fuq is-servizzi tal-ekosistema relatati, li tinkludi informazzjoni dwar l-ispeċijiet indiġeni, dwar is-siti protetti u dwar il-ħabitats fil-periklu. Agħti wkoll informazzjoni dwar l-impatti soċjali u ekonomiċi tal-ispeċi, kif ukoll dwar l-impatti tagħha fuq is-saħħa u s-sikurezza tal-bniedem.

               IT-TAQSIMA B

               It-Taqsima B għandha timtela għal kull waħda mill-ispeċijiet aljeni invażivi li huma sors ta’ tħassib għall-Istat Membru skont l-Artikolu 12(2) tar-Regolament (UE) Nru 1143/2014.

               Il-mistoqsija 2

               Agħti l-isem xjentifiku tal-ispeċi.

               Il-mistoqsija 3

               Informazzjoni mhix obbligatorja: Agħti l-isem komuni tal-ispeċi bil-lingwa nazzjonali.

               Il-mistoqsija 4

               Għid jekk l-ispeċi titqiesx li tinsab fit-territorju tal-Istat Membru (ħlief l-iktar reġjuni mbiegħda, fejn dan ikun japplika).

               Il-mistoqsija 5

               Informazzjoni mhix obbligatorja: Ara l-mistoqsija 4 tat-Taqsima A.

               Il-mistoqsija 6

               Jekk ikun rilevanti, għid liema miżuri ġew applikati għall-ispeċi kkonċernata.

               Il-mistoqsija 7

               Informazzjoni mhix obbligatorja: Agħti l-informazzjoni addizzjonali kollha li tqis li hija rilevanti biex tispjega t-tweġibiet li tajt għall-mistoqsijiet 1 sa 6.

               IT-TAQSIMA Ċ

               Il-mistoqsija 1

               Agħti l-link għas-sit web fejn tista’ ssib, fuq l-internet, l-informazzjoni skont l-Artikolu 8(7) tar-Regolament (UE) Nru 1143/2014.

               Il-mistoqsija 2

               Ibgħat dokument li jiddeskrivi l-pjanijiet ta’ azzjoni msemmijin fl-Artikolu 13(2) tar-Regolament (UE) Nru 1143/2014 (jew agħti l-link għas-sit web fejn wieħed jista’ jsib dan id-dokument).

               Il-mistoqsija 3

               Għid liema direzzjonijiet prijoritarji ġew indirizzati billi tuża l-kodiċijiet mogħtija hawn taħt, u liema huma l-ispeċijiet aljeni invażivi li huma sors ta’ tħassib għall-Unjoni koperti minn kull waħda minn dawk id-direzzjonijiet.

                        Direzzjoni

                        Kodiċi

                        1. IR-RILAXX FL-AMBJENT

                        Il-kontroll bijoloġiku

                        1.1

                        Il-kontroll tal-erożjoni jew l-istabbilizzazzjoni tal-għaram (l-ilqugħ kontra r-riħ, is-sisien tal-ħaxix, eċċ.)

                        1.2

                        Is-sajd fis-salvaġġ (fosthom is-sajd rikreattiv)

                        1.3

                        Il-kaċċa

                        1.4

                        “It-titjib” fil-flora, fil-fawna jew fil-pajsaġġ fis-salvaġġ

                        1.5

                        L-introduzzjoni għall-finijiet tal-konservazzjoni jew għall-ġestjoni tal-organiżmi selvaġġi

                        1.6

                        Ir-rilaxx fin-natura għal użijiet differenti minn dawk imsemmijin hawn fuq, pereżempju għall-fer, għat-trasport jew għal użu mediku)

                        1.7

                        Rilaxx intenzjonat ieħor

                        1.8

                        2. IL-ĦARBA MIŻ-ŻAMMA FIL-MAGĦLUQ

                        L-agrikoltura (fosthom il-materja prima tal-bijofjuwils)

                        2.1

                        L-akkwakultura jew il-marikultura

                        2.2

                        Ġardin botaniku, żu jew akwarji (minbarra l-akwarji domestiċi)

                        2.3

                        L-ispeċijiet li jinżammu bħala annimali domestiċi, li jitrabbew f’akwarju jew li jitrabbew f’terrarju (fosthom l-għalf ħaj għat-tali speċijiet)

                        2.4

                        L-annimali tal-irziezet (fosthom l-annimali li ftit li xejn jiġu kkontrollati)

                        2.5

                        Il-forestrija (fosthom it-tisġir u r-riforestazzjoni)

                        2.6

                        L-irziezet li fihom jitrabbew l-annimali għall-fer

                        2.7

                        L-ortikultura

                        2.8

                        Għanijiet ornamentali oħrajn minbarra l-ortikultura

                        2.9

                        Ir-riċerka u t-trobbija ex situ (fil-faċilitajiet)

                        2.10

                        L-għalf ħaj u l-lixka ħajja

                        2.11

                        Tip ta’ ħarba oħra miż-żamma fil-magħluq

                        2.12

                        3. IT-TRASPORT – IL-KONTAMINANTI

                        Il-kontaminanti tal-materjal taż-żoni ta’ tkabbir

                        3.1

                        Il-lixka kkontaminata

                        3.2

                        Il-kontaminanti tal-ikel (inkluż tal-għalf ħaj)

                        3.3

                        Il-kontaminanti fl-annimali (ħlief il-parassiti u l-ispeċijiet ittrasportati permezz ta’ ospitant jew ta’ vettur)

                        3.4

                        Il-parassiti fl-annimali (fosthom l-ispeċijiet ittrasportati permezz ta’ ospitant jew ta’ vettur)

                        3.5

                        Il-kontaminanti fuq il-pjanti (ħlief il-parassiti u l-ispeċijiet ittrasportati permezz ta’ ospitant jew ta’ vettur)

                        3.6

                        Il-parassiti fuq il-pjanti (fosthom l-ispeċijiet ittrasportati permezz ta’ ospitant jew ta’ vettur)

                        3.7

                        Il-kontaminanti taż-żerriegħa

                        3.8

                        Il-kummerċ tal-injam

                        3.9

                        It-trasport tal-materjal tal-ħabitat (il-ħamrija, il-veġetazzjoni, eċċ.)

                        3.10

                        4. IT-TRASPORT - IL-PASSIĠĠIERI KLANDESTINI

                        L-irkaptu tas-sajd jew tas-sajd bil-qasba

                        4.1

                        Il-kontejners jew l-oġġetti bl-ingrossa

                        4.2

                        Il-passiġġieri klandestini fuq ajruplan

                        4.3

                        Il-passiġġieri klandestini fuq dgħajsa jew fuq vapur (minbarra l-ilma tas-saborra u l-ħmieġ mal-buq)

                        4.4

                        Il-makkinarju jew it-tagħmir

                        4.5

                        In-nies u l-bagalji jew it-tagħmir tagħhom (b’mod partikulari fil-kuntest tat-turiżmu)

                        4.6

                        Il-materjal organiku tal-imballaġġ, b’mod partikulari dak tal-injam

                        4.7

                        L-ilma tas-saborra ta’ dgħajsa jew ta’ vapur

                        4.8

                        Il-ħmieġ mal-buq ta’ dgħajsa jew ta’ vapur

                        4.9

                        Il-vetturi (il-karozzi, il-ferroviji, eċċ.)

                        4.10

                        Mezzi oħrajn tat-trasport

                        4.11

                        5. IL-KURITURI

                        Il-passaġġi fuq l-ilma, il-baċiri u l-ibħra interkonnessi

                        5.1

                        Il-mini u l-pontijiet fuq l-art

                        5.2

                        6. IT-TIXRID MHUX MEGĦJUN

                        It-tixrid naturali transfruntier tal-ispeċijiet aljeni invażivi li jkunu ddaħħlu permezz tad-direzzjonijiet 1 sa 5

                        6.1

               Il-mistoqsija 4

               Ibgħat dokument li jiddeskrivi s-sistema ta’ sorveljanza msemmija fl-Artikolu 14 tar-Regolament (UE) Nru 1143/2014 (jew agħti l-link għas-sit web fejn wieħed jista’ jsib dan id-dokument).

               Il-mistoqsija 5

               Ibgħat dokument li jiddeskrivi s-sistema ta’ kontrolli uffiċjali skont l-Artikolu 15 tar-Regolament (UE) Nru 1143/2014, fosthom deskrizzjoni tal-proċeduri biex ikun żgurat li tiġi skambjata l-informazzjoni rilevanti u li jkun hemm koordinazzjoni effiċjenti u effettiva bejn l-awtoritajiet kollha involuti fil-verifiki kif previst fl-Artikolu 15(7) tar-Regolament (UE) Nru 1143/2014 (jew agħti l-link għas-sit web fejn wieħed jista’ jsib dan id-dokument).

               Il-mistoqsija 6

               Ibgħat dokument li jiddeskrivi l-miżuri li ttieħdu b’rabta mal-preżenza ta’ speċi aljena invażiva u kull azzjoni li ċ-ċittadini ntalbu jieħdu b’rabta ma’ dan (jew agħti l-link għas-sit web fejn wieħed jista’ jsib dan id-dokument).

               Il-mistoqsija 7

               Ibgħat dokument bl-informazzjoni dwar l-ispejjeż tal-miżuri li ttieħdu biex jintlaħqu l-obbligi tar-Regolament (UE) Nru 1143/2014 meta din l-informazzjoni tkun disponibbli (jew agħti l-link għas-sit web fejn wieħed jista’ jsib dan id-dokument). Sa fejn ikun possibbli, agħti d-dettalji tal-ispejjeż ta’ kull azzjoni speċifika (pereżempju l-ispejjeż għall-bini tal-kapaċità, għat-tħaddim tas-sistema ta’ sorveljanza, għat-twettiq tal-kontrolli uffiċjali u għall-implimentazzjoni tal-miżuri ta’ qerda rapida u tal-miżuri ta’ ġestjoni) u inkludi, meta din tkun disponibbli, l-informazzjoni rilevanti dwar l-irkupru tal-ispejjeż u dwar il-benefiċċji tal-azzjonijiet li ttieħdu (l-ispejjeż tal-ħsara li ġiet evitata, il-ħsara lill-bijodiversità u lis-servizzi tal-ekosistema relatati li ġiet evitata, il-kontribut li ngħata għal miri oħrajn tal-UE u l-ħsara lis-saħħa tal-bniedem, lis-sikurezza u lill-ekonomija li ġiet evitata).

               Il-mistoqsija 8

               Informazzjoni mhix obbligatorja: Ibgħat dokument bl-informazzjoni l-oħra kollha li l-Istat Membru jixtieq iżid b’rabta mal-implimentazzjoni tar-Regolament (UE) Nru 1143/2014 minbarra l-informazzjoni mitluba f’dan il-format (jew agħti l-link għas-sit web fejn wieħed jista’ jsib dan id-dokument).

                     (1)
                  Id-Direttiva tal-Kunsill 92/43/KEE dwar il-konservazzjoni tal-ħabitat naturali u tal-fawna u l-flora selvaġġa (ĠU L 206, 22.7.1992, p. 7).

                     (2)
                  Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).

                     (3)
                  Id-Direttiva 2008/56/KE tal-Parlament Ewropew u tal-Kunsill tas-17 ta’ Ġunju 2008 li tistabbilixxi Qafas għal Azzjoni Komunitarja fil-qasam tal-Politika tal-Ambjent Marin (Direttiva Kwadru dwar l-Istrateġija Marina) (ĠU L 164, 25.6.2008, p. 19).


title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament (KE) Nru 889/2008 fir-rigward tal-għalf għal ċerti annimali organiċi tal-akkwakultura

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 17.5.2017

               li jemenda r-Regolament (KE) Nru 889/2008 fir-rigward tal-għalf għal ċerti annimali organiċi tal-akkwakultura

               (Test b'rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jħassar ir-Regolament (KEE) Nru 2092/91
                  1
               , u b’mod partikulari l-Artikolu 15(2) u l-Artikolu 16(1) tiegħu,

               Billi:

               (1)Ir-Regolament (KE) Nru 834/2007 jistabbilixxi r-rekwiżiti bażiċi għall-produzzjoni organika tal-annimali tal-akkwakultura, inklużi r-rekwiżiti fir-rigward tal-għalf. Ir-regoli dettaljati għall-implimentazzjoni ta’ dawk ir-rekwiżiti huma stabbiliti fir-Regolament tal-Kummissjoni (KE) Nru 889/2008
                  2
               .

               (2)L-Artikolu 15(1)(d)(i) tar-Regolament (KE) Nru 834/2007 jeħtieġ li l-ħut u l-krustaċji, jintemgħu b’għalf organiku li jissodisfa l-ħtiġijiet nutrizzjonali tal-annimali fl-istadji varji tal-iżvilupp tagħhom.

               (3)L-Artikolu 25l tar-Regolament (KE) Nru 889/2008 jistabbilixxi regoli speċifiċi dwar l-għalf għal ċerti annimali tal-akkwakultura msemmija fit-Taqsimiet 6, 7 u 9 tal-Anness XIIIa ta’ dak ir-Regolament. Ir-regoli stipulati f’dak l-Artikolu għandhom l-għan li jagħtu prijorità lill-għalf disponibbli b’mod naturali, meta dan ikun disponibbli.

               (4)Skont l-Artikolu 25l(1) tar-Regolament (KE) Nru 889/2008, l-annimali kkonċernati għandhom jingħalfu b’għalf li jkun disponibbli b’mod naturali fil-vaski u fil-lagi. L-Artikolu 25l(2) ta’ dak ir-Regolament jippermetti l-użu ta’ għalf organiku li ġej mill-pjanti jew mill-alka fejn ma jkunux disponibbli riżorsi naturali tal-għalf fi kwantitajiet suffiċjenti. L-Artikolu 25l(3)(a) u (b) ta’ dak ir-Regolament jistabbilixxi l-perċentwali massimi ta’ ħut imqadded mitħun u ta’ żejt tal-ħut li jista’ jiġi inkluż fil-porzjon ta’ għalf tas-siamese catfish u tal-gambli fejn l-għalf naturali disponibbli jiġi ssupplimentat.

               (5)L-għalf disponibbli b’mod naturali huwa limitat jew noneżistenti fl-istadju tat-tfaqqis. L-Istati Membri indikaw lill-Kummissjoni li r-regoli dwar it-tmigħ tal-gambli penaeid, b’mod partikolari l-gambli Tigra (Penaeus monodon), stabbiliti fl-Artikolu 25l(3)(b) tar-Regolament (KE) Nru 889/2008, iwasslu għal malnutrizzjoni u żieda fil-mortalità jekk jiġu applikati fi stadji bikrija tat-trobbija f’mafqas.

               (6)L-Artikolu 25l(1) tar-Regolament (KE) Nru 889/2008 jitlob li l-annimali kkonċernati jingħalfu b’għalf li jkun disponibbli b’mod naturali fil-vaski u fil-lagi. Ir-regola stabbilita f’dak l-Artikolu għandha tikkonċerna biss l-fażijiet ta’ tismin li waqthom l-annimali jinżammu f’għadajjar u lagi, pjuttost milli f’mafqas fejn l-għalf disponibbli naturalment ma jkunx biżżejjed. Dan huwa speċjalment pertinenti mill-31 ta’ Diċembru 2016, minn meta, f’konformità mal-Artikolu 25e(3) tar-Regolament (KE) Nru 889/2008, il-frieħ tal-annimali tal-akkwakultura soġġetti għal kundizzjonijiet partikolari ta’ ġestjoni mhux organiċi ma jistgħux jiddaħħlu aktar f’azjendi organiċi. Qabel din id-data, kien permess li jiġi introdott persentaġġ ta’ annimali żgħar mhux organiċi f’azjendi agrikoli organiċi, wara stadju f’maqfas taħt ġestjoni mhux organika.

               (7)Barra minn hekk, il-grupp ta’ esperti biex jagħti pariri tekniċi dwar il-produzzjoni organika (“EGTOP”), imwaqqaf bid-Deċiżjoni tal-Kommissjoni (KE) Nru 2009/427
                  3
               ikkonferma li ir-regoli speċifiċi li jinsabu fl-Artikolu 25l(3)(a) u (b) tar-Regolament (KE) Nru 889/2008 huma adattati biss għall-istadji ta’ tismin
                  4
               . L-EGTOP tqis li l-limitazzjonijiet fuq il-ħut mitħun u ż-żejt tal-ħuta stabbiliti f’dak l-Artikolu ma jippermettux li jintlaħqu l-ħtiġijiet nutrizzjonali tal-annimali matul l-istadji bikrija tal-ħajja filwaqt li l-annimali jkunu f’mafqas.

               (8)Il-Kummissjoni identifikat il-ħtieġa li jiġu emendati r-regoli dwar l-għalf għal ċerti annimali tal-akkwakultura billi jiġi ċċarat li dawn ir-regoli japplikaw biss għall-istadji ta’ tismin. Sabiex waslet għal din il-konklużjoni l-Kummissjoni qieset ir-rekwiżit li jissodisfa l-ħtiġijiet nutrizzjonali tal-annimali fl-istadji varji tal-iżvilupp tagħhom kif stabbilit fl-Artikolu 15(1)(d)(i) tar-Regolament (KE) Nru 834/2007, l-għan tal-Artikolu 25l tar-Regolament (KE) Nru 889/2008 biex tingħata priorità lill-għalf disponibbli naturalment fejn dan ikun disponibbli, u l-opinjoni tal-EGTOP.

               (9)Għaldaqstant, ir-Regolament (KE) Nru 889/2008 għandu jiġi emendat skont dan.

               (10)Il-miżuri stipulati f'dan ir-Regolament huma skont l-opinjoni tal-Kumitat Regolatorju għall-produzzjoni organika,

               ADOTTAT DAN IR-REGOLAMENT:

               Artikolu 1

               Ir-Regolament (KE) Nru 889/2008 huwa emendat kif ġej:

               Fl-Artikolu 25l, il-paragrafu 1 jinbidel b’dan li ġej:

               “1. Fl-istadji ta’ tismin, l-annimali tal-akkwakultura kif imsemmija fit-Taqsimiet 6, 7 u 9 tal-Anness XIIIa għandhom jingħalfu b’għalf li jkun disponibbli b’mod naturali fil-vaski u fil-lagi."

               Artikolu 2

               Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmula fi Brussell, 17.5.2017

                     Għall-Kummissjoni

                     Il-President
                     Jean-Claude JUNCKER

                     (1)
                  ĠU L 189, 20.7.2007, p. 1.

                     (2)
                  Ir-Regolament tal-Kummissjoni (KE) Nru 889/2008 tal-5 ta' Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku (ĠU L 250, 18.9.2008, p. 1).

                     (3)
                  Id-Deċiżjoni tal-Kummissjoni (KE) Nru 2009/427 tat-3 ta’ Ġunju 2009 li tistabbilixxi l-grupp ta’ esperti biex jagħti pariri tekniċi dwar il-produzzjoni organika (ĠU L 139, 5.6.2009, p. 29).

                     (4)
                  Rapport finali: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf.